**BMW i3** (2013–22) er en fem-dørs fire-seters kompakt elbil fra tyske BMW. 

Den er tegnet av amerikaneren Richard Kim (født 1980) og bygges i Leipzig. Den er bakhjulsdrevet og har svært smale hjul som gir lav rullemotstand. 

I understellet er det brukt mye karbonfiber og lettmetaller som magnesium og aluminium. Dette er såpass sterkt at man ikke har hatt behov for den vanlige midtstolpen mellom fram- og bakdører, som forøvrig snur feil vei ("selvmordsdører"). 

Første utgave kom med en motor på 170 hk (125 kW) som brukte 1,29 kW/mil og med sine 1,200 kilo ga rundt 130 km rekkevidde, da med et 60 ampere batteri. Den kunne også fås med **REx** (Range Extender, i Norge markedsført som **Plug-in Hybrid**) 0,6-liters 2-sylinder bensinmotor (110 kg ekstra vekt, 9 liter bensintank) som ved lavt nivå lader batteriet. 

Fra 2016 kom i3 med et 94 ampere batteri som økte vekten med rundt 50 kg, og ifølge fabrikken, ga 50 % lengre rekkevidde, 300 km med kjøremønsteret *New European Driving Cycle* (NEDC), eller bare halvparten så langt ved normal kjøring.

Spesialutgaven **i3s** (2017–; "s" for "sportslig") er 1 cm lavere og har 14 flere hestekrefter, men noe lavere rekkevidde på grunn av bredere dekk.

Fra 2019 kommer i3 med et 120 ampere batteri som økte vekten med 30 kg, men økte rekkevinden til rundt 300 kilometer. På samme tid hadde over 20 000 stykk blitt solgt i Norge og oppnådd en markedsandel i Norge på rundt 10 prosent.

Den ble produsert til sommeren 2022 i over 220 000 eksemplarer.

### Litt om interiør

Denne bilen er utstyrt med interiøret «Lodge», som betyr hytte på norsk og består av aktiv ull og delskinn med eukalyptus i dashboardet.
Panelene er tretti prosent lettere, fordi vanlig tungplast er erstattet av kenaf, en plante i Kattostfamilien. Velger man delskinn er setene av førti prosent «aktiv ull» som gir noe kjøling, i tillegg til skinn garvet i olivenblader som gjør at skinnet holder sin naturlige glans. Dashbordet kan velges med enten ABS-plast eller sertifisert eukalyptustre, som trenger mye mindre overflatebehandling enn andre tradisjonelle tresorter. 

Kjøreytelser|  | BMW I3 | BMW I3s |
| --- | --- | --- |
| Topphastighet ved elektrisk kjøring i km/t | 150 | 160 |
| Akselerasjon 0-100 km/t i sek | 7,3 | 6,9 |
| Elastitet 80-120 km/t i sek | 5,1 | 4,3 |
| Elmotor: Effekt i kW (hk) | 125 (170) | 135 (184) |
| Elmotor: Maks dreiemoment (Nm) | 250 | 270 |

Referanser
----------

1. ↑  Rune Martin Nesheim, *BMW i3 Plug-in Hybrid: Et dyrere og dårligere valg* i Dinside.no den 14. desember 2015.
2. ↑  Knut Moberg, *BMW i3 får markedets lengste rekkevidde* i Dinside.no den 2. mai 2016.
3. ↑  BMW i3 går bare halvparten så langt som oppgitt i side3.no den 19. oktober 2016.
4. ↑  i3 and i3s info fra carandriver.com.
5. ↑  Test av BMW i3 120Ah: Denne lukter på 300 kilometer fra elbil.no den 29. mars 2019.
6. ↑  Nå er det snart slutt for BMW i3 i elbil24.no, sist lest den 20. mars 2022.
7. ↑  «BMW i3: Bærekraftige løsninger». *www.bmw.no* **(norsk)**. Besøkt 15. oktober 2018.
8. ↑  «BMW i3: Tekniske data». *www.bmw.no* **(norsk)**. Besøkt 3. oktober 2018.

Eksterne lenker
---------------

* (en) BMW i3 – kategori av bilder, video eller lyd på Commons Rediger på Wikidata

Portal: Tyskland